[{"text_idx": "#000001", "text": "Yn fuan ar o\u0302l graddio o\u2019r Coleg Cerdd a Drama yng Nghaerdydd, chwaraeais y brif ran yn y ffilm fer Burger Iris, a enillodd Wobr Rheithgor Arbennig yng Ngw\u0302yl Ffilmiau Sundance 2014. Ers hynny rwyf wedi gweithio y tu o\u0302l i\u2019r camera ar dros 9 o ffilmiau byr LGBTQ+ gan gynnwys ffilm fer Arkasha Stevensons, Daisy a D."}, {"text_idx": "#000002", "text": "Mae Arkasha Stevenson bellach yn y cyfnod o\u0302l-gynhyrchu ar ffilm $50 miliwn o\u2019r enw The First Omen (prequel The Omen) a chynigiodd i mi ddod draw i LA er mwyn cysgodi ar y broses o\u0302l-gynhyrchu ym mis Gorffennaf 2023."}, {"text_idx": "#000003", "text": "Diolch i grant Ymddiried roeddwn yn gallu ariannu teithio i LA ar gyfer y cyfle gwych yma."}, {"text_idx": "#000004", "text": "Dechreuodd fy nghyfnod cysgodi ar yr un diwrnod y dechreuodd streiciau SAG. Er gwaethaf y cyfarfodydd brys yn ymwneud a\u0302\u2019r streic, llwyddais i ddysgu am wahanol agweddau ar y diwydiant o ariannu i \u2018tax breaks\u2019 treth i ddeall system \u2018film ratings\u2019 America a'r cyfyngiadau y mae'n eu gosod ar gynnwys penodol. Cefais hefyd fewnwelediad i olygu ar raddfa fawr.\nDerbyniais gyfleodd mentora gan Arkasha, a chynigiodd adborth amhrisiadwy ar o\u0302l adolygu fy nogfenau pitcho a sgriptiau. Buom yn trafod cydweithrediadau posibl yn y dyfodol ac yn archwilio opsiynau fisa i weithio yn America."}, {"text_idx": "#000005", "text": "Yn ystod fy amser yn LA, mynychais w\u0302yl ffilm Outfest, ble gymerais ran mewn sawl gweithgaredd hynod ddefnyddiol:"}, {"text_idx": "#000007", "text": "Wnes i gyfarfod a\u0302 Christina Ra, is-lywydd cynhyrchu yn MRC, i gael mewnwelediad i benderfyniadau ariannu a'i meini prawf ar gyfer dewis gwneuthurwyr ffilm. Darparodd adborth hefyd ar fy nogfennau \u2018pitch\u2019."}, {"text_idx": "#000008", "text": "Cymerais ran mewn gweithdai gwneuthurwyr ffilm a oedd yn canolbwyntio ar gynrychiolaeth Queer mewn ffilm a gemau."}, {"text_idx": "#000009", "text": "Mynychais dangosiadau ffilmiau a chymryd rhan mewn sesiynau holi ac ateb gyda gwneuthurwyr ffilm."}, {"text_idx": "#000010", "text": "Cefais sgwrs gyda'r rhaglennydd ffilm Mike Doherty am ddewis ffilm, a'r hyn sy'n gwneud ffilm ryngwladol dda.Discussed with film programmer Mike Doherty about film selection, and what makes a good international film."}, {"text_idx": "#000011", "text": "Rwy\u2019n ddiolchgar tu hwnt i Ymddirioed am y cymorth ariannol cefais, gan ei fod wedi rhoi cyfle heb ei ail i mi ymchwilio i\u2019r diwydiant a chreu rhwydwaith gwerthfawr o gysylltiadau. Mae'r wybodaeth a'r profiadau a gefais yn ystod y cyfnod hwn wedi bod heb eu hail."}]